**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 12.11. 2018**

● **Futures ceny zrnín na burzách k 12.11.2018**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 199,50 | XII.´18 | *▲* |
| CBoT Chicago | 163,96 | XII.´18 | *▲* |
| KBB Bratislava | 169,42 | XII.´18 | *-* |
| **Kukurica** | | | |
| MATIF Paríž | 171,75 | I.´19 | *▲* |
| CBoT Chicago | 120,24 | XII.´18 | *▲* |
| BÉT Budapešť | - | - | *-* |
| KBB Bratislava | 145,69 | XII.´18 | *-* |
| **Repka olejka** | | | |
| MATIF Paríž | 380,00 | II.´19 | *▲* |
| KBB Bratislava | 357,86 | XII.´18 | *-* |

*Kurz (NBS): EURO/USD: 1,1346 ▼; EURO/HUF: 321,31 ▼*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 12.novembru 2018**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **204,00** | ▲ | DS | DE | Hamburg | **206,00** | ▲ | DS | DE | Mannheim | **190,50** | ▲ | DS |
| FR | Rouen | **199,79** | ▼ | DP | FR | Rouen | **204,79** | ▼ | DP | FR | Bordeaux | **168,65** | ▼ | DP |
| BE | Brusel | **209,00** | ▼ | DP | BE | Brusel | **214,00** | ▼ | DP | HU | Transdanubia | **145,55** | - | FG |
| HU | Transdanub | **180,65** | - | FG | HU | Transdanub | **-** | **-** | FG | AT | Viedeň | **154,00** | ▲ | DS |
| AT | Viedeň | **-** | - | DS | AT | Viedeň | **178,00** | ▼ | DS | PL | Zachodni | **161,57** | - | DF |
| PL | Slaski | **194,00** | - | DF | PL | Zachodni | **186,16** | - | DF | RO | Mutenia | **128,10** | ▼ | DS |
| CZ | Praha | **187,55** | ▲ | DF | CZ | Praha | **-** | - | DF | SK | Bratislava | **140,43** | ▼ | DP |
| RO | Mutenia | **184,17** | - | DS | RO | Mutenia | **168,15** | ▼ | DS | **raž potravinárska** | | | | |
| SK | Bratislava | **159,88** | ▼ | DP | SK | Bratislava | **-** | - | DP | DE | Hamburg | **207,50** | ▲ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **193,47** | - | DF |
| DE | Hamburg | **204,00** | ▲ | DS | DE | Mannheim | **265,00** | ▲ | DS | SK | Bratislava | **-** | **-** | N |
| HU | Transdanub | **-** | - | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **188,09** | - | DF | FR | Rouen | **-** | **-** | DP | ES | Cordoba | **200,00** | ▼ | DS |
| AT | Viedeň | **-** | **-** | DS | PL | Zachodni | **194,78** | - | DF | FR | La Pallice | **202,79** | - | DP |
| SK | Bratislava | **-** | - | DP | SK | Bratislava | **-** | **-** | - | IT | Milano | **227,50** | - | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 45.týždňu 2018 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 175 - 180 | 160 - 170 | 165 - 170 |
| **kvalita A** | 170 - 175 | 150 - 160 | 155 - 165 |
| **kvalita B** | 160 - 170 | 140 - 150 | 150 - 155 |
| **Pšenica kŕmna** | 155 - 160 | 150 – 160 | 150 - 155 |
| **Jačmeň sladovnícky** | 190 - 215 | - | 200 - 210 |
| **Jačmeň kŕmny** | 170 | 150 - 160 | 180 - 200 |
| **Kukurica na zrno** | 140 - 155 | 140 - 145 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Urminský, Ing. Jakubička, Ing. Papp; Ing. Slocik; Ing. Krajanec.*

● **Komentár**

Ceny kukurice na burze v Chicagu odolali šokujúcim novinkám z Číny, kde úradníci revidovali údaje za ostatné desaťročie a oznámili odhady úrody kukurice, ktorá by mala dosiahnuť 259 mil. ton. Na základe toho zrejme dôjde aj k prehodnoteniu posledných správ Ministerstva poľnohospodárstva Spojených štátov (USDA) u zásadných komodít. Naďalej sa očakáva druhá najväčšia úroda kukurice a historicky najväčšia úroda sóje v USA za ostatné roky.

Keďže dopady nepriaznivého počasia postupne utíchajú a zapôsobilo aj zvýšenie colných taríf, svetový trh s hlavnými rastlinnými komoditami sa v ostatných týždňoch mierne upokojil. Napriek tesnejším odhadom produkcie a očakávanej všeobecne priaznivej situácie v ponuke hospodárskeho roka 2018/19, obrovský dopyt udržiaval svetové ceny komodít vysoko. Aktuálne silné pohyby v mene (USD) a na trhoch s energiou mali len mierny dopad na obchodný sentiment. Trh sa postupne zameriava na rastové podmienky pre tvorbu novej úrody a dopady ďalších neočakávaných nepríjemností, ktoré môže vo svete spôsobiť fenomén El Niño.

**AMIS** (Informačný systém agrárnych trhov) po mesiaci (k 1.11. 2018), spoločne s FAO, publikoval odhady produkcie hlavných komodít v hospod.roku 2018/19. Svetová produkcia **pšenice** by mala dosiahnuť 727,9 mil. t, aj vďaka zvýšeniu odhadov v Číne a v ďalších krajinách, aj napriek výraznejšiemu poklesu v Austrálii. Ponuka teda dosiahne 1 004,7 mil. ton. Odhad svetových zásob pšenice (ku koncu r.2019) tiež vzrástli vďaka revízii údajov z Číny, na 264,4 mil.t. Vďaka vylepšeným predpokladom úrody v Indonézii a Kanade, vzrástli aj odhady svetovej produkcie **kukurice** na 1 068,9 mil. t. Celková ponuka bude teda 1 379,9 mil. t. Konečné zásoby kukurice vo svete (ku koncu r.2019) sa znížili a odhadujú sa na 267,4 mil. t, najmä kvôli očakávanému poklesu produkcie v Argentíne, Brazílii a Číne, i v USA.

Vďaka zvýšeným odhadom v Argentíne, Kanade aj na Ukrajine, vzrástol aj odhad produkcie **sóje** vo svete na 371,1 mil. t. Očakáva sa zvýšený obchod, vďaka dopytu z Egypta, EÚ a niektorých ázijských krajín. Konečné svetové zásoby dosiahnu 54,2 mil. t, najmä vďaka vyšším odhadom v USA a Číne.

*Zdroje: Európska Komisia; AMIS; IEG Vu (Agribiznis Informa); internetové portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)